# Анамнеза

### от Уикипедия, свободната енциклопедия

Анамнезата (от гр. αναμνησις - спомняне, припомняне) е медицински термин, с който се означава подробното и последователно получаване на сведения от пациента, или негови близки, за характера на възникналото заболяване. Всеки медицински преглед трябва да започне със снемане на анамнеза. Особено важно е да не се прекъсва пациента, докато той се оплаква и да му се задават само въпросите, на които той не е отговорил.

Има два вида анамнеза, в зависимост от характера на получаваните данни:

- Anamnesis vitae - жизнена анамнеза; чрез нея се получават данни за жизнената среда и наследствената обремененост на пациента. Включва четири основни въпроса:
  1. Какво е здравословното състояние на родителите на пациента и от какво са боледували те?
  2. С какво се е хранил пациентът през последните дни и какъв е неговият обичаен хранителен режим?
  3. Каква е битовата среда на пациента и какви са неговите навици (тютюнопушене, алкохол, наркотици и др.)?
  4. Къде работи пациентът и какви са особеностите на обичайната му работна среда (прах, шум, вибрации, изправен стоеж и т.н.)?

- Anamnesis morbi - анамнеза на болестта; чрез нея се получават данни за възникването и развитието на болестта. Включва шест основни въпроса
  1. Кога е започнало заболяването?
  2. Какви признаци са се проявили до момента?
  3. Има ли други болни в дома или на работното място на пациента?
  4. Боледувал ли е друг път пациентът и от какво?
  5. Каква е причината за възникване на заболяването, според пациента?
  6. Правени ли са вече опити за лечение, с какво и от кого?

При необходимост се задават допълнителни въпроси и се изискват резултати от проведени по-рано изследвания.

Основната цел на анамнезата е възможно най-бързото, пълно и точно поставяне на диагноза.

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D0%BC%D0%BD%D0%B5%D0%B7%D0%B0.html“.

Категории: Медицина | Ветеринарна медицина

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Euskara
- Suomi
- Français
- Magyar
- Bahasa Indonesia
- Italiano
- Lëtzebuergesch
- Nederlands
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Slovenčina
- Српски / Srpski
- 中文